**Taină**

*Antoche Sibiana Mirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Purced a-ngenunchia pe catafalcul umed

Sub taina zodiei iubirii fremătânde,

M-așez ușor și eu și trupu-mi lânced

Caut firav în felinarul nopților plăpânde.

Îngenunchiat și istovit de dor și taină

Desculț și-nfometat te chem la mine,

În timp ce luna îmi surâde-n haină

Mă amăgesc cu umbra care tocmai vine.

Ochii mă dor și-i simt nisip în mare

Îi șterg de lacrimile coapte în nesomn,

M-apuc să-nsăilez iubirea care moare

Mi-e-atât de dor…ușor, ușor adorm.

Când mă trezesc din cer se scutură iubirea

O stea la tâmpla mea șoptește cu amor,

Mă-nvață taina vieții și ce e fericirea

Să nu dau voie speranței să sece în izvor.